open-index/open-wikipedia-markdown huggingface dataset:
הרי אהגר

**הרי אַהַגַּר** (בשפות ברבריות: **idurar n Ahaggar**, בערבית: **جبال هقار**), הידועים גם בשם הצרפתי הוגּאר או אוגּאר (בצרפתית: Hoggar) הם אזור גבוה במרכז סהרה בדרום אלג'יריה, לאורך חוג הסרטן. ההרים משתרעים על שטח של כ-550,000 קמ"ר.

## גאוגרפיה
האזור ההררי נמצא כ-1,500 קילומטרים דרומית לבירה אלג'יר. ברובו מדבר סלעי בגובה ממוצע מעל 900 מטרים מעל פני הים. הפסגה הגבוהה ביותר, הר טאהאט , בגובה 2,908 מטרים. ההרים מורכבים בעיקר מסלע מותמר בן כ-2 מיליארד שנים, אם כי ישנם אזורים בהם פעילות געשית מאוחרת יותר יצרה סלע חדש יותר.
ממוזער| מפה טופוגרפית של ההרים

## אקלים וסביבה
רכס הרי אהגר חווה בדרך כלל קיץ חם, עם אקלים חורפי קר. הטמפרטורות יורדות מתחת לאפס בחורף. הגשמים נדירים ולא קבועים כל השנה. עם זאת, מכיוון שהאקלים פחות קיצוני מאשר רוב אזורי הסהרה, הרי אהגר הם מיקום מרכזי למגוון ביולוגי, כולל מספר מיני מִשארים.

הרי אהגר הם חלק מ"הפארק הלאומי אהגר", אחד הפארקים הלאומיים של אלג'יריה. הפסגה הגבוהה ביותר ברכס אהגר, הר טאהאט, נמצאת באזור הפארק, המשתרע על פני כ-450,000 קמ"ר.

### חי וצומח
מעט ממערב לרכס, אוכלוסיית הזאב הטלוא שנמצא בסכנת הכחדה התקיימה לפחות עד המאה ה-20, אך כיום מקובל לחשוב שהיא נמחתה מהאזור. גם אוכלוסיות משאר של התנין המערב אפריקאי התקיימו בהרי אהגר עד תחילת המאה ה-20.

ניתוח צואה שנאספה ב-2006 מצביעה על נוכחות ברדלס מערב אפריקאי באזור. בין אוגוסט 2008 לנובמבר 2010, ארבעה פרטים תועדו. ברדלס בודד צולם והוסרט על ידי חוקרי טבע אלג'יראים בשנת 2020 בפארק הלאומי בשדה הוולקני אתכור  שפסגותיו מתקרבות לגובה של 3,000 מטרים.

הפארק מכיל גם אוכלוסייה של אוכלי צמחים כמו תת-המינים הסהריים של עבדקן הרעמה וצבי הנגב.

## חשיבות תרבותית
בהרי אהגר נמצאו שרידים טרום-היסטוריים של מספר תרבויות אנושיות. בהרים נמצאים ציורי סלע מתקופות פוריות יותר של המקום, החל מ-15,000-8,000 לפנה"ס, והאזור היווה בתקופת ההולוקן הקדום (8,000-6,000 לפנה"ס) צומת דרכי תרבות ומפגש בין תרבויות טרום-היסטוריות שונות. ציורי הסלע שבמקום מסייעים לתיארוך אירועים כגון ביות חיות שונות באזור, וכן לזיהוי מגעים תרבותיים שונים, כגון קשרים עם מצרים העתיקה.

מסיב אהגר הוא הארץ של שבט הטוארג כֶּל הע'ר . ברכס נמצאת העיר תמנראסת, מרכזם של שבטי הטוארג באלג'יריה, וכן קברה של תין הינאן, מלכת הטוארג העתיקה שנחשבת לאם שבטיהם ממוקם באבלסּה , נווה מדבר ליד העיר.

ההרמיטאז'  של שארל דה פוקו, שנבנה ב-1911 ועודנו מיושב על ידי כמה נזירים קתולים, נמצא בראש רמת אסכרם  בהרי אהגר.

## גלריה

קובץ:Asskrem Hoggar 2.jpg|נוף בהרים
קובץ:Hoggar Tamanghasset Algeria.jpg|צמחייה
קובץ:-تيناكاشاكير- الحضيرة الوطنية لطاسيلي الهقار - تامنراست - الجزائر.jpg|חולות בשמורה הלאומית של תמנראסת
קובץ:Hoggar peinture rupestre2.JPG|ציורי סלע בהרים
קובץ:اسكرام.jpg|מראה בהרי אסכרם
קובץ:Tahat - Hoggar.jpg|מראה בתאהאת


## ראו גם
* טוארג

## לקריאה נוספת
* 

## קישורים חיצוניים

* אתר אינטרנט על הפארק (בצרפתית)
* מידע על הפארק ב-UNEP-WPMC (באנגלית)
* הפארק הלאומי אהגר - הבית למגוון הביולוגי של הצ'יטה הסהרה (באנגלית)
* 
## הערות שוליים

קטגוריה:אלג'יריה: גאוגרפיה
קטגוריה:אפריקה: רכסי הרים
קטגוריה:ברברים
לא ידח ממנו נדח

**לֹא יִדַּח מִמֶּנּוּ נִדָּח** הוא ביטוי מקראי. משמעותו העיקרית היא שלא יאבד אדם מבני ישראל.
## מקור הביטוי
הביטוי מבוסס על הפסוק ב:
.

במקורו נאמר על ידי האישה החכמה מתקוע בדבריה אל דוד המלך במטרה לשכנע אותו להחזיר את אבשלום לירושלים. לפי פירוש מצודת דוד טענה האישה שאמנון נהרג על ידי אבשלום כדי לכפר על חטאו במעשה אמנון ותמר, ואבשלום היה שליח ההשגחה ואין להאשימו כל כך.

## בהגות היהודית
לפסוק זה נקשרו כמה תובנות בהגות היהודית:
* מטרת הבורא לקיים לעתיד לבוא את כל הנשמות, ושום נשמה של יהודי לא תידחה ותאבד.
* הנשמות יתגלגלו ויחזרו לחיים עד שיעשו תשובה.
* בזמן קיבוץ הגליות יתקבצו כל עם ישראל, ולא יהיו כאלה שיושארו בגלות.
* שום ניצוץ קדושה לא יאבד.
* הנשמה ששקועה בעולם הזה תחת החומר, לבסוף תיחלץ ממנו.
## בהלכה
בהסתמך על הרעיון של ביטוי זה נפסקו כמה פסקי הלכה:
* מומר שחזר בתשובה יש לקרב אותו ולא להרחיק אותו מחברות בחבורה קדושה.
* יש לומר קדיש על מאבד עצמו לדעת.
* גם על מינים יש להתפלל שישובו בתשובה.
* יש לומר השכבה על חייל דרוזי שנהרג.
## הערות שוליים

קטגוריה:ניבים וביטויים תנ"כיים
קטגוריה:ספר שמואל
קטגוריה:נשמה
קטגוריה:מושגים בקבלה
רודולף רדר

**רודולף רדר** (**Rudolf Reder**; 4 באפריל 1881 – 6 באוקטובר 1977) היה כימאי יהודי שנכלא במחנה ההשמדה בלז'ץ, והוא מהמעטים בו ששרדו ממנו.

## ביוגרפיה
רודולף רדר נולד בלבוב ב-4 באפריל 1881.

במקצועו היה כימאי - יצרן סבון.

ב-16 באוגוסט 1942 נלקח מלבוב לבלז'ץ. הגיע למחנה השמדה בלזץ כאסיר יהודי, פחח, בין הבודדים שעבדו במחנה השמדה בלז'ץ במשך ארבעה חודשים עד שניצל הזדמנות וברח על נפשו בנובמבר 1942. הוא מצא מסתור אצל ידידה בלבוב שם כתב על שהתרחש בבלז'ץ.

הוא סיפר כיצד ברח:
:"בסוף חודש נובמבר הלכו ונסתיימו ארבעה חודשים לשהותי במקום ההריגה בלז'ץ. הרוצח אירמאן הודיע לי בוקר אחד, שלמחנה דרוש פח, הרבה פח… נסעתי במכונית בלוויית ארבעה אנשי אס אס ושוטר. בלבוב, לאחר יום עבודה בהטענת פח, נשארתי במכונית, שמור בידי רוצח אחד; האחרים הלכו לבלות את הזמן. ישבתי שעות אחדות ללא עניין וללא תנועה. ראיתי במקרה, שהשומר שלי נרדם, והוא נוחר. בתנועה ספונטאנית, בלי שחשבתי על כך אף לרגע, גלשתי מהמכונית; הרוצח ישן. עליתי על המדרכה, עשיתי את עצמי רגע, כאילו אני מחטט במשהו על-יד הפח; לאט לאט יצאתי לרחוב לגיונוב, שם הייתה תנועה מרובה. כיסיתי את פני בכובעי, ברחובות הייתה האפלה, אף אחד לא ראה אותי. זכרתי איפה גרה פולניה, בעלת הבית שלי, הלכתי אליה. הסתירה אותי…"

הוא הסתתר בלבוב עד לכניסתו של הצבא האדום ביולי 1944. בו בחודש נחקר על ידי התובע הרוסי, יו"ר הוועדה המיוחדת לחקר פשעי הגרמנים, ומסר דו"ח על האירועים שחזה בהם לסופר הרוסי ולדימיר בילייבוב. בינואר 1946 הוא מסר דין וחשבון לוועדה ראשית לחקר פשעי הגרמנים בקרקוב, בפני יושב ראש הוועדה, השופט ד"ר זן (Sehn).

לאחר המלחמה נישא לידידה שאצלה הסתתר ונשאר לחיות בלבוב. עדותו היא בין הבודדות מבלז'ץ ויש לה חשיבות רבה בשל כך.

עדותו התפרסמה בפולנית ובאנגלית בספר "בלז'ץ".

## קישורים חיצוניים

## הערות שוליים

קטגוריה:ניצולי השואה: אוקראינה
קטגוריה:יהודים בשואה: אוקראינה
קטגוריה:בלז'ץ
קטגוריה:מהגרים לקנדה
קטגוריה:אוקראינים שנולדו ב-1881
קטגוריה:אוקראינים שנפטרו ב-1968
לורן בוצ'ארד

**לורן בוצ'ארד** (באנגלית: **Loren Bouchard**; נולד ב-10 באוקטובר 1969) הוא אנימטור, תסריטאי, מפיק, במאי ומלחין אמריקאי-יהודי. ידוע בעיקר כיוצר של סדרות הטלוויזיה המונפשות "ההמבורגרים של בוב" (2011–הווה) שמשודרת ברשת פוקס ו"סנטרל פארק" (2020–2022) שמשודרת באפל TV פלוס.

## קורות חיים
בוצ'ארד, בנם של אם יהודייה ואב קתולי, נולד בעיר ניו יורק שבארצות הברית ב-1969 וגדל בעיר מדפורד (Medford) שבמדינת מסצ'וסטס. הוא מתגורר בלוס אנג'לס ונשוי להולי קרצ'מר משנת 2006.

בוצ'ארד, שנשר מבית ספר תיכון, עבד כברמן ב-1993 כאשר נתקל במקרה במורה שלו לשעבר, , ששאל האם הוא עדיין מצייר והציע לו הזדמנות לעבוד על סרטוני אנימציה קצרים שהיה בתהליך יצירתם; סרטונים אלו הפכו לסדרת טלוויזיה הראשונה שבוצ'ארד היה חלק מהפקתה, ד"ר כץ, מטפל מקצועי (1999-1995), שעלתה לשידור בערוץ קומדי סנטרל.

לקראת סופה של "ד"ר כץ", בוצ'ארד וחברו  יצרו סדרה מונפשת חדשה, "סרטונים ביתיים" (2004-1999), שעלתה לשידור ברשת UPN.

בהמשך בוצ'ארד יצר את הסדרת הנפשה ממוחשבת  (2007) שעלתה לשידור בערוץ Cartoon Network.

בשנת 2009 בוצ'ארד שיתף פעולה עם , התסריטאי והמפיק של המלך היל, ופיתח את ההמבורגרים של בוב (2011-הווה), סדרת אנימציה על משפחה שעובדת במסעדת המבורגרים. בוצ'ארד התעניין בלהציג משפחה של אנשים השייכים למעמד הפועלים, סגנון חיים שלתחושתו לא קיבל מספיק ייצוג בטלוויזיה.

בשנת 2018 בוצ'ארד חבר עם ג'וש גד והתחיל לפתח סדרת מחזמר מונפשת חדשה, סנטרל פארק, שעלתה לשידור באפל TV פלוס ב-2020. באותה שנה הסדרה משכה תשומת לב תקשורתית כאשר השחקנית קריסטן בל, שהעניקה את קולה לדמות הרב-גזעית מולי טילרמן, הכריזה שתחדל מלדבב את הדמות מכיוון שבל היא בעלת עור לבן וברצונה לאפשר לשחקנית רב-גזעית לדבב את מולי. מוקדם יותר באותה שנה, במסגרת פאנל של , בוצ'ארד הגן על החלטת הליהוק של בל והוסיף כי . בהמשך השנה בוצ'ארד התנצל על אמירה זו ועל הליהוק.

בשנת 2021 עלתה לשידור ברשת פוקס סדרה מונפשת שבוצ'ארד שותף בהפקתה, The Great North, העוסקת בחוויותיה של משפחה שמתגוררת באלסקה.

בשנת 2022 יצא לאקרנים עיבוד קולנועי המבוסס על הסדרה "ההמבורגרים של בוב". הסרט היווה את כניסתו הראשונה של בוצ'ארד לתחום הקולנוע.

## קריירה
### סרטים

### טלוויזיה

## פרסים

## קישורים חיצוניים

* 

## הערות שוליים

קטגוריה:אנימטורים יהודים
קטגוריה:אנימטורים אמריקאים
קטגוריה:מפיקי טלוויזיה יהודים אמריקאים
קטגוריה:מפיקי קולנוע יהודים אמריקאים
קטגוריה:תסריטאי טלוויזיה יהודים אמריקאים
קטגוריה:תסריטאי קולנוע יהודים אמריקאים
קטגוריה:במאי טלוויזיה יהודים אמריקאים
קטגוריה:במאי קולנוע יהודים אמריקאים
קטגוריה:מלחינים יהודים אמריקאים
קטגוריה:אמריקאים שנולדו ב-1969
כוחך הרם

**כוחך הרם** הוא שיר של אהובה עוזרי, שנכלל באלבום הבכורה שלה, "היכן החייל", שיצא לאור ב־1975. בדצמבר 2020 חידשה יובל דיין את השיר, שיצא לאור כשיר הנושא של הסרט התיעודי על חייה של עוזרי "צלצולי פעמונים".

## רקע
השיר הוא שיר הנושא של סרטו של הבמאי עופר פנחסוב "אהובה עוזרי: צלצולי פעמונים", המתאר את חייה של עוזרי. הסרט זכה בפרס המוזיקה בפסטיבל הקולנוע ה־37 ירושלים. השיר נכלל במקור באלבום הבכורה של עוזרי, "היכן החייל" שיצא ב־1975 (כמה משירי האלבום נכתבו כבר שמונה שנים קודם לכן, כתוצאה מרשמיה של עוזרי בת ה־17 ממלחמת ששת הימים, שחברים שגדלה איתם נפגעו בה. שירים אחרים בו נכתבו על רקע מלחמת יום הכיפורים). פנחסוב תיאר את השיר במילים: .

בשנותיה האחרונות עוזרי שיתפה פעולה עם כמה מוזיקאים ישראלים, בהם יובל דיין. דיין סיפרה על החידוש: 

## ביקורת
מבקר המוזיקה יוסי חרסונסקי העניק לשיר ציון של 3.5 מתוך 5. הוא כתב שדיין התאימה בו את עצמה למנעד וההבעה של "נוסח התפילה" של "הזמרת-יוצרת המופלאה" עוזרי, אך לדבריו סגנון זה אינו מתאים לדיין, ו. אוראל סבג מעכשיו 14 תיאר את החידוש במילים  ו לשירה "המרגש" של עוזרי, וייחל לכך ש. במעריב אונליין תואר השיר כ לעוזרי. כן נכתב שהביצוע הוא .

## משתתפים
* יובל דיין – זמרה וקולות
* משה דעבול – סאזבוש, גיטרה
* תמיר מוסקט – תופים, קלידים, דגימה

### הפקה
* תמיר מוסקט – הפקה, עיבוד, מיקס
* עמרי עמדו – טכנאי הקלטות
* הוקלט באולפני Vibromonk East בתל אביב
* ארן לביא – מאסטרינג באולפני טן טן מיוזיק

## מיקומי שיא במצעדים

## קישורים חיצוניים

* יובל דיין – כוחך הרם (2020, אודיו), באתר יוטיוב, 7 בדצמבר 2020
* אהובה עוזרי – כוחך הרם (1975, אודיו), באתר יוטיוב, 8 ביולי 2015

## ביאורים

## הערות שוליים

קטגוריה:שירי 1975
קטגוריה:שירי 2020
קטגוריה:סינגלים מ-2020
קטגוריה:שירי אהובה עוזרי
קטגוריה:שירי יובל דיין
קטגוריה:שירים בעברית
סנה קלמנטסון

**סנה קלמנטסון** (בשוודית: **Sanna Clementsson**; נולדה ב 2001) היא שחקנית ברידג' שוודית. קלמנטסון היא שחקנית הברידג' הצעירה ביותר בהיסטוריה שזכתה באליפות עולם. בשנת 2019 זכתה כשחקנית נבחרת שוודיה באליפות העולם לנבחרות נשים (Venice Cup), שהתקיימה בעיר ווהאן בסין.

באפריל 2022 היא הייתה השחקנית הצעירה בהיסטוריה שקיבלה דרגת רב-אמן בין-לאומי בברידג'.
## קריירת הברידג'
## הישגים בולטים
### הישגים בתחרויות
#### אליפויות עולם
בשנת 2019 כשחקנית נבחרת שוודיה לנשים זכתה ב-Venice Cup בסין.
## ראו גם
* הלן סובל סמית'
* דורותי היידן-טרסקוט
* אירינה לויטינה
* מיגרי צור-קמפינלה
* ריקסי מרקוס

## הערות שוליים

קטגוריה:שחקני ברידג'
קטגוריה:שחקניות ברידג'
קטגוריה:שוודים שנולדו ב-2001
קטגוריה:שוודיות שנולדו ב-2001
דה ויט

** דה ויט** (de Wit) הוא שם משפחה שמקורו בהולנדית ומשמעותו הלבן.

קטגוריה:שמות משפחה הולנדיים
נישאפור

**נישאפור** או **נישאבור** (בפרסית: **نیشابور**; מפרסית תיכונה: "העיר החדשה של שאפור", "שאפור היפה", או שאפור הבנויה בשלמות) היא העיר השנייה בגודלה במחוז ח'וראסאן רזאווי באיראן. נישאפור היא הבירה ההיסטורית של הרובע המערבי של חוראסאן רבתי, הבירה ההיסטורית של השושלת הטאהרית מהמאה ה-9, הבירה הראשונה של האימפריה הסלג'וקית של המאה ה-11, עיר הבירה של מחוז נישאפור ועיר היסטורית על דרך המשי בצפון-מזרח איראן.

נישאפור ממוקמת במישור פורה למרגלות רכס הרי בינאלוד. נכון לשנת 2016, אוכלוסיית העיר נאמדה ב-264,180 ואוכלוסיית המטרופולין נאמדה ב-448,125, מה שהופך אותה לעיר השלישית הכי מאוכלסת במחוזות המזרחיים של איראן.

## תולדות העיר
ממוזער|220x220 פיקסלים|נישאפור בדרך המשי
העיר נוסדה במאה ה-3 על ידי שאפור הראשון כעיר בירה של מחוז סאסאני בשם אברשהר או נישאפור. נישאפור הפכה בשנת 830 לבירת השושלת הטאהרית על ידי עבדאללה בן טאהיר אל-חוראסאני, ולאחר מכן נבחרה כבירת השושלת הסלג'וקית על ידי טוגריל ב-1037. יחד עם מרב, הראת ובלח' הייתה נישאפור אחת מארבע הערים הגדולות של חוראסאן רבתי ואחת הערים הגדולות בעולם הישן בימי הביניים. היא הייתה מקום מושבו של הכוח השלטוני בחלק המזרחי של הח'ליפות, מקום מגורים לקבוצות אתניות ודתיות מגוונות ונקודת מסחר בדרכי סחר בטרנסאוקסאניה, סין, עיראק ומצרים.

ב-1221 נטבחה אוכלוסיית העיר בידי המונגולים, ובערך בתקופה זו נפגעה גם מרעידות אדמה. אך בניגוד לשכנתה הקרובה מרב, נישאפור הצליחה להתאושש מהאסונות האלו ולשרוד עד היום כעיר ומחוז מודרניים פעילים בתיירות, חקלאות, בריאות, ייצור תעשייתי ומסחר במחוז ח'וראסאן רזאווי שבאיראן. רבים מהשרידים הארכאולוגיים הישנים וההיסטוריים של העיר השתמרו.

העיר נישאפור היא גם חברה בליגת הערים ההיסטוריות (LHC) וברשת שיתוף פעולה תרבותי בין-עירוני של אונסק"ו.

בשנת 2004 התרחשה ליד העיר תאונת רכבת בה נהרגו 295 אנשים.

## אמנויות

### קדרות
במהלך תור הזהב האסלאמי - במיוחד במאות התשיעית והעשירית - נישאפור הייתה אחד המרכזים הגדולים ביותר לייצור כלי חרס.

## אקלים

## קישורים חיצוניים

* 
* 
* נישאפור, באתר אנציקלופדיה איראניקה 

## הערות שוליים

קטגוריה:איראן: ערי בירה לשעבר
קטגוריה:איראן: אתרים ארכאולוגיים
קטגוריה:ח'וראסאן רזאווי: יישובים
לילך סגל

**לילך סגל** (נולדה ב-1 בדצמבר 1966) היא שחקנית, מורה למשחק ובמאית תיאטרון ישראלית, מאז שנת 2003 משמשת בתפקיד המנהלת האמנותית והפדגוגית בסל"ה - הסטודיו לאמנויות התיאטרון מיסודו של יורם לוינשטיין.

## ביוגרפיה
סגל נולדה בחיפה. בגיל 8 עברה עם אימה לקיבוץ רמת השופט. במהלך השירות הצבאי השתתפה כמורה חיילת בפרויקט ייחודי של משרד החינוך להוראת דרמה בבתי ספר תיכוניים בטבריה.

בשנת 1994 סיימה את לימודיה בבית הספר למשחק בית צבי, ובשנים 1996–1998 גם לימדה משחק בבית הספר והשתתפה בתרגילי בימוי.

בין השנים 1999–2003 הייתה מורה למשחק ובמאית בבית הספר לאומנויות ע"ש אריסון.

בשנת 2003 החלה בתפקיד מנהלת אומנותית ופדגוגית בבית הספר למשחק מיסודו של יורם לוינשטיין.

בשנת 2019 יזמה את פרויקט "במאים צעירים" במסגרתו מביימים בוגרי בתי ספר למשחק סצנות מתוך מחזאות עולמית במשך חודש וחצי עם תלמידי שנה א'.

## הצגות שביימה
* **רחוב** – עיבוד למחזה מאת ג'ים קרטרייט (יורם לוינשטיין, 2002)
* **הא הא** – נוסח עברי של אילן דר למחזה של הבמאי האנגלי ריצ'רד אייר, על פי ספרה של ג'ניפר דאוסון (יורם לוינשטיין, 2002)
* **מרד הבובות** – הצגה עם הרכב ייחודי של עשרה שחקנים שומעים ועשרה שחקנים כבדי שמיעה, שנוצר בעקבות סדרת מפגשים של השחקנים עם המחזאי אורן יעקובי (יורם לוינשטיין, 2005)
* **[[אל נקמות (מחזה)|אל נקמות]]** – המחזה הפרובוקטיבי של הסופר היידי שלום אש בתרגום אלי ביז'אוי (יורם לוינשטיין, 2007)
* **שבת של שלום** – מחזה מאת אהוד עזריאל מאיר שבמרכזו זוג צעיר שפונה מגוש קטיף במסגרת תוכנית ההתנתקות (פסטיבל תיאטרון קצר, 2008)
* **[[קליגולה (מחזה)|קליגולה]]** – מאת אלבר קאמי בהשתתפות תלמידי שנה ג' בסטודיו יורם לוינשטיין (2016)
* **[[בית הרוחות]]** – גרסה עברית של עינת ברנובסקי בהשתתפות מסיימי סטודיו יורם לוינשטיין (2018)
* **מפגש חטוף** – גרסה עברית של דורי פרנס למחזה מאת נואל קאוורד המשלב תיאטרון, קולנוע ושירה (יורם לוינשטיין, 2020)
* **יפו 1903** – דרמה חברתית על דו קיום ערבי יהודי בתחילת המאה ה-20 על פי המחזה "אללה כרים". סגל נקראה להחליף את הבמאי אורי פסטר לאחר ששחקנים התלוננו על התנהגותו של הבמאי בפני יו"ר ועד השחקנים בתיאטרון. (הבימה, 2021)
* **לוליטה** – מופע מוזיקלי הקורא למעורבות חברתית ושינוי (2022)

## חיים אישיים
סגל הייתה נשואה לבמאי שחר סגל ולשניים ילדה משותפת. כיום מתגוררת עם בן זוגה בבית דגן.

## הערות שוליים

קטגוריה:במאיות תיאטרון ישראליות
קטגוריה:בוגרות בית צבי
קטגוריה:רמת השופט: אישים
קטגוריה:בית דגן: אישים
קטגוריה:במאי תיאטרון ישראלים
קטגוריה:מחזאיות ישראליות
קטגוריה:מחזאים ישראלים
קטגוריה:בוגרי בית צבי
קטגוריה:ישראליות שנולדו ב-1966
קטגוריה:ישראלים שנולדו ב-1966
תאי מיקום

**תאי מיקום** (באנגלית: **Place cells**) הם תאי עצב במוח יונקים המבצעים ירי נוירוני מוגבר כאשר בעל החיים נמצא באזורים מרחביים ספציפיים.

תאי המיקום נמצאו לראשונה על ידי ג'ון אוקיף ותלמידו ג'ונתן דוסטרובסקי בשנת 1971.

תאים דומים הנקראים תאי סריג (Grid cells) מבצעים מיפוי מלא של האזור בו נמצא בעל החיים, ואשר לפי התיאוריה מהווים מקור וקלט ליצירת תאי המיקום.

מקור תאי המיקום הם בעיקר באזור ההיפוקמפוס, אם כי נמצאו עדויות לקיומם באזורים נוספים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:המערכת הלימבית
קטגוריה:קליפת המוח
נמנטוס אנמנסיס

**נמנטוס אנמנסיס** (שם מדעי: *Nemanthus annamensis*) היא מין של שושנות ים.

## מאפיינים
לשושנת ים זו יש 120 עד 130 זרועות ציד שהזרועות הפנימיות ארוכות יותר מהזרועות החיצוניות ופה עם שני . לשושנת ים זו יש בסיס בעל צורה משתנה למדי ועמוד נמוך רגל מורחבת ודיסק שקוף. הצבע של שושנת הים הוא לבן, צהוב או כתום. משמעות השם אנמנסיס היא על שם היסטורי למרכז וצפון וייטנאם. שושנת הים תוארה לראשונה ממפרץ טונקין ותפוצתה היא ב. שושנת ים זו נקראת באנגלית "עוטפת גורגונאים" מפני שהיא נמצאת לעיתים קרובות ליד אלמוגים מסדרת ה. שושנת הים חיה בסימביוזה עם הסרטן Lauridromia intermedia מהמשפחה Dromiidae שמכונה גם סרטני ספוג בשל הנוהג שלהם לשאת חפצים כמו ספוגים. לעיתים שושנת הים נמצאת על גבו. נראה כי הסרטן משתמש בשושנת הים כדי להגן על עצמו מטורפים ולהשתמש בהסוואה. כמו שאר שושנות הים שושנת ים זו היא טורפת שניזונה מדגים קטנים, חסילונים ורב-זיפיות. שושנת ים זו משמשת פונדקאי לשטרגל Gastroecus caulleryi.

## קישורים חיצוניים

## הערות שוליים

קטגוריה:אלמוגים
קטגוריה:בעלי חיים ימיים בדרום-מזרח אסיה
האגדות של אולפני מארוול

**האגדות של אולפני מארוול** או **אולפני מארוול: אגדות** (באנגלית: **Marvel Studios: Legends**) היא סדרה תיעודית אמריקאית שנוצרה עבור שירות הסטרימינג דיסני+, המבוססת על דמויות של מארוול קומיקס המופיעות ביקום הקולנועי של מארוול (MCU). כל פרק מציג דמות או חפץ בודד עם קטעים מסרטי MCU בעבר, המדגישים את הרגעים הבולטים שלהם מה-MCU.

הסדרה הוכרזה לראשונה בדצמבר 2020. בכורת הסדרה הייתה ב-8 בינואר 2021, עם פרקים שלאחר מכן יצאו זמן קצר לפני הצגת הבכורה של סדרת דיסני+ או היציאה הראשונית של סרט. הסדרה קיבלה תגובות חיוביות על כך שהיא מועילה לצופים מזדמנים של הזיכיון, לצד ביקורת שלילית על היותה סדרת קליפים ללא קטעים חדשים או אלמנטים דוקומנטריים.

## תקציר
הסדרה בוחנת גיבורים בודדים, נבלים, רגעים וחפצים מהיקום הקולנועי של מארוול וכיצד הם מתחברים, בציפייה לסיפורים הקרובים שיציגו אותם בסדרות ובסרטים של דיסני+ בשלב 4.

## פרקים

### עונה 1 (2021-22)

### עונה 2 (2023)

## קישורים חיצוניים
* 

קטגוריה:דיסני: סדרות טלוויזיה
קטגוריה:סדרות טלוויזיה אמריקאיות שעלו לשידור בשנת 2021
כספיון (סרט)

**כספיון** הוא סרט ילדים ישראלי של חברת פיצ'י פוי משנת 2004, שהופץ על ידי קלסיקלטת בקלטות וידאו ו-DVD. הסרט מבוסס על סדרת ספרים באותו שם מאת פאול קור, הכוללת את הספרים "כספיון הדג הקטן", "כספיון בסכנה" ו"המסע הגדול של כספיון". זהו הסרט הישראלי הראשון ששילב אנימציה תלת־ממדית.

## תקציר העלילה
כספיון, דג קטן שקיבל את שמו עקב צבעו הכסוף, הרחיק לכת בשחייתו והבחין לפתע בדבר הדומה להר במראהו, אבל כשראה שלדבר יש עין שדומעת, הוא הבין כי לא יכול להיות שמדובר בהר. למעשה היה זה לווייתן, אך כספיון מעולם לא נתקל בלווייתן קודם לכן.

כספיון, שהתרשם מאוד מגודלו העצום של הלווייתן, תהה לגבי בכיו. הלווייתן סיפר לו כי חרף גודלו, הוא בסך הכול לווייתן תינוק שאיבד את הוריו ומכאן הסיבה לבכיו. הודות לאחיו ובני-דודיו הרבים, הנראים כמוהו בדיוק, הלווייתן שב אל אביו ואמו. לאחר מכן הלוויתן אף מציל את כספיון מכריש רעב, ושקנאי שפגש לוקח את כספיון למסע ביבשה כאשר האחרון נמצא בפיו של השקנאי הממולא במים. עם חזרתו של כספיון חבריו מריעים לו, והוא מסכם את הרפתקאותיו במשפט "רטוב או יבש, העולם פשוט נהדר".

## דמויות ומדבבים
הדיבוב הופק והוקלט באולפני אלרום בבימויו של שרון כהן.
* יורם יוספסברג - מספר
* הדר שחף - כספיון, אמא לוויתן
* יגאל מזרחי - לוויתן, תמנון
* שרון כהן  - שקנאי, כריש

## שירים בסרט
בסרט מופיעים 4 שירים שהולחנו על ידי עדי כהן ונכתבו על ידי נועם משולם, כשלקראת כל פרק נשמע שיר חדש, המתבסס על כל ספר. הלחנת המוזיקה והשירים בסרט זיכתה את כהן בפרס אקו"ם. השירים המופיעים בסרט:

# כספיון הדג הקטן
# שיר התמנונים
# פתאום נהייתי מפורסם
# אני טייס

כהן טען כי לחניו לשירי הסרט שאבו השראה מסרטי "פו הדב" של דיסני.

## קישורים חיצוניים
* 
* 

## הערות שוליים

קטגוריה:סרטי ילדים ישראליים
קטגוריה:קלטות ילדים ישראליות
קטגוריה:סרטים ישראליים משנת 2004
קטגוריה:סרטים ישראליים מבוססי ספרים
קטגוריה:קלסיקלטת: קלטות
יחיאל מיכל לייטר

הרב **יחיאל מיכל לייטר** (י' באדר ב' ה'תרכ"ד, 1864 – כ"ב בשבט ה'תרצ"ג, 1933) היה רבה של  שבגליציה (ליד זלוטשוב), ולאחר מכן רב קהילת "מחזיקי הדת זלוטשוב" בניו יורק. מחבר שו"ת "**דרכי שלום**".

## ביוגרפיה
נולד בבוברקה בי' באדר ב' ה'תרכ"ד (1864) לאביו ר' שלום, שהיה דיין ומו"צ בעיר, ולאמו מלכה דבורה. בילדותו התייתם משני הוריו וגדל בחסות אחיו הבכור, הרב דוד דוב לייטא, שהיה אב בית הדין של  (נפ' ה'תרס"ב, 1911), תחילה בברז'אן ובהמשך בזבלוב. בנעוריו, לצד חברו הרב יעקב גלר, הוציא לאור חיבור בשם "מזכרת אהבה". נסמך להוראה על ידי המהרש"ם, הרב יעקב יצחק יוטס (יוטש) מלבוב, הרב חיים שמחה ויטלס מבוברקה ועוד. 

בשנת ה'תר"ן (1890) החל לכהן כאב"ד בעיר . עסק בהוראת תורה לתלמידים בעיירה. במהלך מלחמת העולם הראשונה הגלו הרוסים את קהילתו ואותו לכפר ויצין הסמוך, תוך התעללות וסבל קשים, ולאחר מכן הורשו להתיישב בזלוטשוב. עירו דוניוב עלתה באש, וכתביו נשרפו גם הם. 

בעקבות המלחמה הוא ברח לווינה והתמנה לרב קהילת בני גליציה בעיר, ועסק בשיקום הקהילות. בשנת ה'תר"פ (1920) שימש כנציג "אגודת הרבנים" לוועידת אגודת ישראל שהתקיימה בציריך שבשווייץ. 

בעקבות המלחמה וצרותיה היגרו רבים מבני קהילתו בדוניוב לארצות הברית, ובשנת ה'תרפ"א (1921) ביקשו ממנו לחבור אליהם ולשמש כרבם. הרב לייטר נענה לבקשתם והחל לשמש כרב קהילת "מחזיקי הדת" שכללה מהגרים מזלוטשוב ועוד בניו יורק. כן שימש כרב בית כנסת של חסידי הוסיאטין וסדיגורה. בניו יורק התיידד עם הרב אברהם אהרון יודלוביץ', נשיא "אגודת רבנים ומטיפים", ונבחר לסגן נשיא האגודה. נודע במיוחד בשל בקיאותו יוצאת הדופן במסכתות סדר נשים.

הרב לייטר נפטר בניו יורק בכ"ב בשבט ה'תרצ"ג (1933), ונקבר בבית העלמין הר ציון בקווינס.

## חיים אישיים
אחיו, הרב ישראל לייטר, היה רב באירופה ואחר כך בניו יורק. מרבני תנועת המזרחי.

נישא לצביה (נפטרה בי"ב באדר ה'תרנ"ב, 1882, בלידת בנו נתן נטע), ובהמשך נישא בשנית לברכה, בתו של הרב ראובן דוד אפרתי מחוליוב, שנפטרה בניו יורק בחשוון ה'תש"ה (1944). לרב לייטר שבעה ילדים, ביניהם: הרב משה לייטר, אב בית דין של קהילת "אהבת רעים" בניו יורק, עורך ספרו של אביו, מחבר "בשולי גליוני ושאר ספרים", ספרים נוספים ומאמרים רבים, מרבני תנועת המזרחי; הרב יהושע השיל לייטר, אב"ד "ביקור חולים אנשי ספרד" בניו יורק, ומחבר "נחלת יהושע" (נפטר כחודשיים וחצי לפני אביו, ומותו שבר את לב אביו); הרב נתן נטע לייטר, מחבר הספר "רבותינו שבגולה"; בילא ברכה, נישאה לבן דודה הרב מרדכי לייטר.

## ספרו

* **מזכרת אהבה** - חידושי תורה שכתב יחד עם ידידו הרה״ג רב יעקב געליר זצ״ל (כשהם בגיל ט״ז-י״ז), לעמבערג תרמ״ב
* **דרכי שלום** – חלק א: שו"ת וחידושים, ווינה תרצ"ב; חלק ב – 76 דרשות, תרצ"ג

## לקריאה נוספת

* 'הרב ר' יחיאל מיכל בהרב ר' שלום זצ"ל לייטער', שמואל נח גוטליב, **[[אהלי שם]]**, פינסק תרע"ב, עמ' 229
* הרב נתן נטע לייטר ראב"ד לבוב והרב אליעזר לייטר – מכתבי תנחומים עם פטירת הרב יחיאל מיכל, בתוך: **שם משמעון**, פיטסבורג תשכ"ה, עמ' 53–55
* הרב משה לייטר, 'אבי מורי הגאון ר' יחיאל מיכל לייטר זצ"ל', **[[הדרום (כתב עת)|הדרום]]** לט, ניסן תשל"ד, עמ' 187–214
* 'ר' יחיאל מיכל ב"ר שלום ליטר', בתוך: מאיר וונדר, **[[אנציקלופדיה לחכמי גליציה]]**, כרך ג, ירושלים תשנ"ז, עמ' 483–485 (תמונתו בעמ' 471–472)

## קישורים חיצוניים
* 
* קברו של יחיאל מיכל ב"ר שלום, באתר קברים
* מכתב ששלח הרב יחיאל מיכל לייטר אל שלמה שפורר, באתר בידספיריט

## הערות שוליים

קטגוריה:משפחת לייטר
קטגוריה:ילידי 1864
קטגוריה:נפטרים ב-1933
Mario Party Superstars

**Mario Party Superstars** הוא משחק חברה ממוחשב שפותח על ידי החברה היפנית NDcube ופורסם על ידי חברת נינטנדו היפנית עבור קונסולת משחקי הווידאו נינטנדו סוויץ'.

זהו הכותר ה-12 בסדרת משחקי Mario Party והשני שיצא לנינטנדו סוויץ'. המשחק הזה תואר כגרסה מרעננת של הזיכיון הוותיק, אשר החזירה והחייתה אלמנטים בולטים מכותרים ישנים של הזיכיון תוך כדי הצגת אלמנטים חדשים שהשתלבו איתם היטב. כמו כן המשחק מכיל 5 לוחות מעודכנים משלושת המשחקים הראשונים בסדרת משחקי Mario Party ומאה משחקונים מכל משחקי הזיכיון שיצאו. בניגוד ל-Super Mario Party השחקנים משחקים באמצעות כפתורים.

המשחק יצאו לשווקים ברחבי העולם ב-29 באוקטובר 2021. ומאז הפצתו קיבל ביקורות חיוביות מהמבקרים.

## הפצה
המשחק נחשף לראשונה במסגרת "Nintendo Direct" ב-E3 2021 שנערך ב-15 ביוני. הפרזנטציה הכילה לוחות משחק מעודכנים "Peach's Birthday Cake" מהמשחק Mario Party ו-"Space Land" מהמשחק Mario Party 2. ריאן גיליאם מאתר "פוליגון" ציין כי הלוחות המעודכנים מכילים אתגרים שלא נראו במשחקים המקוריים. הפרזטנציה חשפה כי הדמות בירדו תחזור למשחק לאחר השתתפותה האחרונה ב-Mario Party 9. לוח המשחק השלישי נקרא "Woody Woods" מהמשחק Mario Party 3. באירוע "Nintendo Direct" ב-23 בספטמבר 2021, הוכרזו 2 לוחות המשחק הנותרות, "Yoshi's Tropical Island" מהמשחק Mario Party ו-"Horror Land" מהמשחק Mario Party 2.

רשימת הדמויות בהן ניתן לשחק במשחק כללו את מריו, לואיג'י, יושי, הנסיכה פיץ', הנסיכה דייזי, הנסיכה רוזלינה, ואריו, וואלויג'י, דונקי קונג ובירדו.

## ביקורת
Mario Party Superstars קיבל ציון של 80 מתוך 100 המבוססים על 88 ביקורות ב־Metacritic, המכונים "ביקורות מאוד אהובות".

מיטשל זלצמן מאתר IGN נתן ביקורת טובה, כשהוא ציין "Mario Party Superstars הוא מיזוג של כמה מלוחות המשחק האהובים, המשחקים, המכניקה והאיכות של שיפור החיים מהסדרה כולה, דבר אשר הופך להיות המשחק הכי טוב בסדרת Mario Party".

המשחק מכר 163,256 עותקים החל מהפצתו ביפן, דבר אשר הופך להיות המשחק הנמכר ביות השבוע ביפן.

## קישורים חיצוניים
* 

## הערות שוליים

קטגוריה:משחקי נינטנדו סוויץ'
קטגוריה:משחקי וידאו משנת 2021
קטגוריה:מריו (זיכיון): משחקי ספין-אוף
קטגוריה:מריו פארטי
קטגוריה:משחקי חברה ממוחשבים
קטגוריה:משחקי וידאו שפותחו ביפן
הספרוטסטודו

**הספרוטסטודו** (שם מדעי: *Hesperotestudo*; מילולית: "צב מערבי") הוא סוג נכחד של צב פרהיסטורי מהמשפחה צבים יבשתיים, אשר התקיים באמריקה הצפונית ואמריקה המרכזית בין האוליגוקן לסוף הפליסטוקן. סוג זה תואר ב-1950 בידי ארנסט ויליאמס  ונחשב בעבר לחלק מהסוג צב כוכבי אך בהמשך המינים שלו הופרדו. הם עדיין נחשבים לקרובים לסוג זה, לסוג צב גופר ולסוג הנכחד *Stylemys*. האב הקדמון של בני סוגים אלה הגיע לאמריקה הצפונית במשך האאוקן ומשם הם התפצלו לסוגים שונים.

מיני הצב היו שונים בגודלם. חלקם היו קטנים יחסית בגודל 20 עד 30 ס"מ אך הגדולים ביותר מביניהם דמו מעט לצבי ענק מודרניים ועלו על אורך 1 מטר והיו בעלי שריון גרמי חזק שהיה מכוסה באוסטאודרם לאורך העצמות. ככל הנראה הם התבססו על תזונה צמחית והיו איטיים יחסית. הם היו מותאמים יחסית לאקלים קר, מה שעזר להם לשגשג לאורך עידן הקרח בארצות הברית גם באזורים ממוזגים, בהם נדירים צבי יבשה.

צבים אלה נכחדו במשך סוף הפליסטוקן כשייתכן שהאדם צד אותם עד שנעלמו. אחרוני השרידים שלהם מתוארכים ללפני 300 אלף שנה.

### מינים
* Hesperotestudo bermudae
* Hesperotestudo crassiscutata
* Hesperotestudo ducateli
* Hesperotestudo gilbertii
* Hesperotestudo orthopygia
* Hesperotestudo osborniana
* Hesperotestudo turgida
* Hesperotestudo williamsi

## קישורים חיצוניים

## הערות שוליים

קטגוריה:צבים יבשתיים
קטגוריה:מגה-פאונה של הפלאוגן באמריקה הצפונית
קטגוריה:צבים שחיו בפלאוגן
קטגוריה:צבים שחיו בנאוגן
קטגוריה:צבים שחיו בפלייסטוקן
קטגוריה:מאובני טקסונים שתוארו ב-1950
הר ברוק (יוקון)

**הר ברוק** (באנגלית: **Mount Brooke**) הוא הר בטריטוריית יוקון שבקנדה.

גובהו של הר ברוק 3,290 מטרים מעל פני הים; הר ברוק הוא ההר ה-65 בגובהו ביוקון, וה-11,034 בגובהו בקנדה.

הר ברוק מתנשא לגובה של 350 מטרים מעל סביבתו.

קרחון ברוק ממוקם בסמוך להר ברוק.

הר ברוק ממוקם מצפון לקרחון קלוטלן, 2.5 קילומטרים מצפון לגבול קנדה עם מדינת אלסקה שבארצות הברית.

הר ברוקס ממוקם 4.5 קילומטרים מדרום להר ריגס שבאלסקה; הר ברוקס ממוקם 8 קילומטרים מהר נטזהאט שבאלסקה.

## היסטוריה
### מקור השם

שמו של ההר ניתן לו בשנת 1918.

ההר נקרא על שם ויליאם בילי ברוק (Billy Brooke), שהיה אחיינו של הראג'ה של סארוואק צ'ארלס ברוק.

בילי ברוק מת במלחמת העולם הראשונה, כשבוי מלחמה בגרמניה בשנת 1917.

## קישורים חיצוניים
* הר ברוק באתר אנציקלופדיית ההרים הקנדית
* תרשים הנוף הנשקף מהר ברוק באתר peakvisor
* הר ברוק באתר peakery (לרבות מרחקים לאתרים סמוכים)
* תצלום לוויין של אזור הר ברוק
* מפה טופוגרפית של אזור הר ברוק
* מפת אזור הר ברוק

## הערות שוליים

קינג
הרינגטונהיפוס

**הרינגטונהיפוס** (שם מדעי: ***Haringtonhippus***) הוא סוג של יונק נכחד ממשפחת הסוסיים, שהתקיים באמריקה הצפונית במשך הפליוקן עד שלהי הפליסטוקן שלפני 3 מיליון עד 11,000 שנה מזמננו אז נכחד, ייתכן שבידי ציד אנושי.

סוג זה תואר ב-2017 והוא נקרא לכבוד החוקר הקנדי צ'ארלס הרינגטון . הוא מכיל מין בודד - *Haringtonhippus francisci*, אשר במקור השתייך לסוג סוס (*Equus*), כשהוא תואר לראשונה ב-1915 בידי אוליבר פרי היי.

לאורך השנים נעשו מספר ניסיונות לשייך את המאובנים למספר מינים שחלקם מוטלים בספק. הממצאים שלו התגלו מדרום מקסיקו עד דרום דקוטה וצפונה לאלברטה ויוקון בקנדה. משערים שסוס זה הגיע ממזרח אסיה לאמריקה דרך המעבר של ברינגיה במשך הפליוקן ושם התפתח ושגשג בערבות.

לפי הערכה פילוגנטית של מבנה השיניים המאובנות נראה שסוג זה התרחק מעט מהסוגים: סוס והיפודיון וחי בצורה שונה. עם זאת מספר חוקרים רואים בו מין הדומה לכמה מינים שהתפתחו באמריקה, ביניהם סוס הגרמן המכונה: "זברה אמריקאית", סוס סטנוניס וסוס מקסיקני. חוקרים אלה מייחסים אותו לסוג סוס ורואים בסוג זה מבוטל.

## קישורים חיצוניים

קטגוריה:מינים שנכחדו: סוסיים
קטגוריה:יונקים שחיו בפלייסטוקן באמריקה הצפונית
קטגוריה:מגה-פאונה של הפלייסטוקן באמריקה הצפונית
לואיס אופנדה

**איקומה לואיס אופנדה** (בצרפתית: **Ikoma Loïs Openda**; נולד ב-16 בפברואר 2000 בלייז' שבבלגיה) הוא כדורגלן בלגי המשחק בעמדת החלוץ בקבוצת יובנטוס מהסרייה א', בהשאלה מר.ב. לייפציג ובנבחרת בלגיה.

## קריירת מועדונים

### קריירה מוקדמת
אופנדה הצטרף למחלקת הנוער של סטנדרד לייז' לאחר ששיחק במחלקות הנוער של פטרו אוטי FC ולייז'. 

### קלאב ברוז'
בשנת 2015 עבר למחלקת הנוער של קלאב ברוז'. ב-10 באוגוסט 2018 ערך את הופעת הבכורה שלו בקבוצה הבוגרת של המועדון, בניצחון 0–3 על קורטרייק במסגרת ליגת העל הבלגית. בסך הכל ערך אופנדה 20 הופעות ליגה בעונתו הראשונה בקבוצה הבוגרת, והבקיע ארבעה שערים. בעונתו השנייה, שהסתיימה בזכייה באליפות בלגיה, ערך 15 הופעות ליגה, אך לא הבקיע שערים.

ב-21 ביולי 2020 הושאל אופנדה לוויטסה ארנהם מליגת העל ההולנדית למשך עונה אחת. הוא ערך 33 הופעות ליגה במשך עונת ההשאלה, בהן הבקיע עשרה שערים. ב-23 ביוני 2021 הוארכה השאלתו בעונה אחת.

### לאנס
ביולי 2022 חתם בלאנס, ב-28 באוקטובר 2022 כבש שלושער בניצחון 0-3 נגד טולוז, ב-12 במרץ 2023 כבש את השלושער המהיר בתולדות הליגה הצרפתית, תוך ארבע וחצי דקות בלבד, בניצחון 0-4 נגד קלרמון פוט.

### ר.ב. לייפציג
ב-14 ביולי 2023 חתם אופנדה על חוזה ל-5 שנים בר.ב. לייפציג מהבונדסליגה. בעונתו הראשונה היה אופנדה מלך שערי הקבוצה כשכבש 24 שערים ב-34 הופעות בליגה. ו-28 שערים ב-44 הופעות בסך הכל. בעונה לאחר מכן התפוקה שלו ירדה והוא כבש רק 13 שערים ב-45 הופעות.

ב-1 בספטמבר 2025 הושאל ליובנטוס מהסרייה א' לעונה אחת עם חובת רכישה.

## קריירה בינלאומית
ב-8 ביוני 2022 ערך אופנדה את הופעת הבכורה שלו בנבחרת בלגיה, כשנכנס כמחליף בדקה ה-85 בניצחון 6-1 על נבחרת פולין במסגרת ליגת האומות 2022/2023. בתוספת הזמן של המשחק הוא הבקיע את שער הבכורה שלו בנבחרת.

נכלל בסגל נבחרת בלגיה לטורניר מונדיאל 2022.

נכלל בסגל נבחרת בלגיה לטורניר יורו 2024.

## תארים
;קלאב ברוז'
* הסופר קאפ הבלגי (1): 2018
* אליפות בלגיה (1): 2019/2020

#### ר.ב. לייפציג

* הסופר קאפ הגרמני: 2023

## קישורים חיצוניים

## הערות שוליים

קטגוריה:כדורגלנים בלגים
קטגוריה:חלוצי כדורגל בלגים
קטגוריה:לייז': כדורגלנים
קטגוריה:כדורגלני קלאב ברוז'
קטגוריה:כדורגלני ויטסה ארנהם
קטגוריה:כדורגלני לאנס
קטגוריה:כדורגלני ר.ב. לייפציג
קטגוריה:כדורגלני יובנטוס
קטגוריה:כדורגלני נבחרת בלגיה
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים בלגים בהולנד
קטגוריה:ספורטאים בלגים בצרפת
קטגוריה:ספורטאים בלגים בגרמניה
קטגוריה:בלגים שנולדו ב-2000
ספר הילד של הקרן הקיימת לישראל

[ממוזער|ספר הילד כרך א', [1935, צילום מאת אברהם מלבסקי]]
[ממוזער|ילדים מתבוננים בספר הילד, [1936. צילום מאת אברהם מלבסקי]]
**ספר הילד של הקרן הקיימת לישראל** הוא ספר כבוד של הקרן הקיימת לישראל, שמתכונתו ומטרתו דומות לאלו של ספר הזהב של הקרן הקיימת לישראל.

מיזם ספר הילד, שהוצג בשנות השלושים של המאה העשרים, הוא אמצעי לגיוס תרומות לקק"ל. עבור התרומה, נרשמו ילדים ברישום כבוד בספר הילד על ידי הוריהם או קרובים אחרים, לעיתים בצירוף תמונתם, קיבלו תעודה מהודרת וסיכת בגד המעידה על רישומם. ספר הילד נועד לרישום ילדים מלידתם עד גיל בר מצווה, בהזדמנויות חגיגיות כגון לידה, ברית מילה, כניסה לבית הספר, סיום בית הספר, החלמה ממחלה וכדומה. בהמשך הוצעו גם רישומים ב"ספר בר המצווה" לילדים בגיל מצוות.

בשנות השלושים עלות התרומה הייתה לירה ארץ ישראלית אחת לפחות. נשות ארגוני ויצו והסתדרות נשים עבריות גויסו לפעול לקידום הרישום בספר הילד, ופרסמו אותו בבתי יולדות ובבתי ספר. לתושבי ארץ ישראל הוצג הרישום בספר הילד כציון לאירועים חשובים בחיי הילד והמשפחה וכתרומתם לגאולת הקרקע.

הרישום בספר הילד קודם גם בעיתונות היהודית בתפוצות. עבור יהדות התפוצות התרומה הוצגה כמעשה חינוכי, של יצירת קשר בין ילדים יהודים בגולה לבין מולדת העם בארץ ישראל, כמקור נחמה לתורמים שלא זכו לחיות בארץ ישראל, וכמקור לסיפוק רוחני על שותפותם של התורמים בטיפוח דור חדש הגדל בארץ ישראל. ב-1932 עוצב הספר בבית המלאכה של מאיר גור אריה וזאב רבן, בעיטורי כסף בסגנון בצלאל, בית מדרש לאמנות ולמלאכות-אמנות. ב-1935 עוצב הספר על ידי האמן איתמר דוד.

בשנות החמישים של המאה העשרים הרישום בספר הילד שווק גם כמזכרת וכמתנה נאה; עלות התרומה הייתה אז 5 לירות. נציגות ארגוני נשים בחיפה, ביקרו יולדות בבתי החולים במסגרת אירועי יום האם, והגישו להן תעודת רישום של ילדיהם בספר הילד.

חתני ספר הילד, כפי שכונו בפרסומים, הוזמנו לאירועים מיוחדים שנערכו לכבודם. למשל ב-1939 הוזמנו הילדים עם בני משפחותיהם בחול המועד פסח לחגיגה בבית קק"ל בתל אביב, במסגרתה נערך טקס הענקת סיכות שעוצבו עבור הנרשמים בספר הילד, נישאו נאומים על ידי פסיה טייבר (נציגת ויצו) ואברהם קמיני (יושב ראש הוועד הארצי של הקק"ל), הוצגה תוכנית אמנותית של תזמורת הקונסרבטוריון והזמרת אסתר גמליאלית, הוגש כיבוד וחולקו מתנות. ב-1945 הוזמנו עם בני משפחותיהם לקבלת פנים במסגרת תערוכת עם ואדמתו.

כרכי ספר הילד נשמרו בלשכה הראשית של הקרן הקיימת בירושלים ובבית הבריאות שטראוס בתל אביב.

מיזם ספר הילד נמשך ברצף ומתקיים גם בשנות ה-20 של המאה ה-21.


ירושלים - תעודת ספר הילד.-JNF039066.jpeg|תעודת ספר הילד, צילום מאת שמואל יוסף שוויג, 1934
תעודת "ספר-הילד".-JNF044621.jpeg|תעודת "ספר-הילד", צילום מאת שמואל יוסף שוויג, 1933
דוגמא לסיכה בשביל הנרשמים בספר הילד.-JNF044896.jpeg|סיכה לנרשמים בספר הילד, צילום מאת אברהם מלבסקי, 1938
ירושלים - הגב' גרנות מוסרת סיכה לילד שנרשם בספר הילד בלשכה הראשית של קק"ל.-JNF044921.jpeg|טקס מסירת סיכות לנרשמים בספר הילד, בלשכה הראשית של קק"ל בירושלים, 1938. צילום מאת אברהם מלבסקי.



## קישורים חיצוניים

## הערות שוליים

קטגוריה:קרן קיימת לישראל
קטגוריה:ילדות בישראל
ואוט פאאס

**ואוט פליקס לינה פאאס** (בהולנדית: **Wout Felix Lina Faes**; נולד ב-3 באפריל 1998 במול שבבלגיה) הוא כדורגלן בלגי המשחק בעמדת הבלם בקבוצת מונקו מהליגה הצרפתית בהשאלה מלסטר סיטי מהצ'מפיונשיפ.

## קריירת מועדונים
פאאס שיחק בקבוצות אנדרלכט, הירנפיין, אקסלסיור רוטרדם ואוסטנדה.

ב-31 בינואר 2020 חתם פאאס בסטאד ריימס מליגת העל הצרפתית, והושאל בחזרה לאוסטנדה עד לתום עונת .

ב-1 בספטמבר 2022 חתם בלסטר סיטי.

ב־13 בינואר 2026 הצטרף פאס למונקו הצרפתית מליג 1 בהשאלה עד סיום עונת 2025–26, עם אופציה להפוך את העסקה לקבועה תמורת סכום שבין 5 ל־10 מיליון אירו.

## קריירה בינלאומית
פאאס זומן לראשונה לסגל נבחרת בלגיה לקראת משחקי מוקדמות מונדיאל 2022 נגד נבחרות אסטוניה וויילס ב-13 בנובמבר 2021 וב-16 בנובמבר 2021. הוא לא שיחק במשחקים אלו.

נכלל בסגל נבחרת בלגיה לטורניר מונדיאל 2022.

נכלל בסגל נבחרת בלגיה לטורניר יורו 2024.

## תארים
*צ'מפיונשיפ: 2023/2024

## קישורים חיצוניים

## הערות שוליים

קטגוריה:כדורגלנים בלגים
קטגוריה:בלמי כדורגל בלגים
קטגוריה:כדורגלני אנדרלכט
קטגוריה:כדורגלני הירנפיין
קטגוריה:כדורגלני אקסלסיור רוטרדם
קטגוריה:כדורגלני אוסטנדה
קטגוריה:כדורגלני סטאד ריימס
קטגוריה:כדורגלני לסטר סיטי
קטגוריה:כדורגלני נבחרת בלגיה
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים בלגים בהולנד
קטגוריה:ספורטאים בלגים בצרפת
קטגוריה:ספורטאים בלגים באנגליה
קטגוריה:בלגים שנולדו ב-1998
דייצ'י קמאדה

**דייצ'י קמאדה** (ביפנית: **鎌田 大地**; נולד ב-5 באוגוסט 1996 באהימה שביפן) הוא כדורגלן יפני המשחק בעמדת הקשר ההתקפי בקריסטל פאלאס מהפרמייר ליג ובנבחרת יפן.

## קריירת מועדונים
קמאדה החל את הקריירה המקצוענית שלו בסגאן טוסו מליגת העל היפנית. הוא ערך 65 הופעות ליגה במדי המועדון, בהן הבקיע 13 שערים.

ב-29 ביוני 2017 חתם קמאדה על חוזה לארבע עונות באיינטרכט פרנקפורט מהבונדסליגה. ב-20 באוגוסט ערך קמאדה את הופעת הבכורה שלו בליגה, בתיקו 0-0 נגד פרייבורג במסגרת המחזור הראשון לעונת 2017/2018. בסך הכל ערך שלוש הופעות ליגה בעונה זו.

ב-31 באוגוסט 2018 הושאל קמאדה למשך עונה אחת לסנט טרוידן מליגת העל הבלגית. ב-16 בספטמבר הוא ערך את הופעת הבכורה שלו במועדון, בניצחון 1–2 על גנט במסגרת המחזור השביעי לעונת . במשחק זה הבקיע את שער הבכורה שלו במועדון. בסך הכל ערך קמאדה 34 הופעות ליגה במהלך תקופת ההשאלה, בהן הבקיע 15 שערים.

בתום תקופת ההשאלה חזר קמאדה לאיינטרכט פרנקפורט, והפך לשחקן הרכב קבוע. בשלוש העונות הראשונות לאחר חזרתו ערך 95 הופעות בבונדסליגה, בהן הבקיע 11 שערים. בעונת 2021/2022 זכה עם איינטרכט פרנקפורט בליגה האירופית.

ב-4 באוגוסט 2023 חתם לשנתיים בלאציו.

## קריירה בינלאומית
ב-22 במרץ 2019 ערך קמאדה את הופעת הבכורה שלו בנבחרת יפן, בהפסד 0–1 לנבחרת קולומביה במשחק ידידות. ב-10 באוקטובר הבקיע את שער הבכורה שלו בנבחרת, בניצחון 0–6 על נבחרת מונגוליה במסגרת מוקדמות מונדיאל 2022.

נכלל בסגל נבחרת יפן לטורניר מונדיאל 2022.

## תארים
;איינטרכט פרנקפורט
* הגביע הגרמני (1): 2017/2018
* הליגה האירופית (1): 2021/2022
**[[קריסטל פאלאס]]**

* הגביע האנגלי: 2024/2025
* מגן הקהילה: 2025

## קישורים חיצוניים

## הערות שוליים

קטגוריה:כדורגלנים יפנים
קטגוריה:קשרי כדורגל יפנים
קטגוריה:כדורגלני סגאן טוסו
קטגוריה:כדורגלני איינטרכט פרנקפורט
קטגוריה:כדורגלני סינט טראודן
קטגוריה:כדורגלני לאציו
קטגוריה:כדורגלני נבחרת יפן
קטגוריה:כדורגלני מונדיאל 2022
קטגוריה:ספורטאים זרים באיטליה
קטגוריה:יפנים שנולדו ב-1996
רוברט פולטון (מושל איווה)

**רוברט דייוויד פולטון** (באנגלית: **Robert David Fulton**; ) היה פוליטיקאי אמריקאי מאיווה, איש המפלגה הדמוקרטית, שכיהן כמושל איווה ה-37 במהלך 16 הימים הראשונים של שנת 1969. מ-1965 ועד אז הוא כיהן כסגן מושל המדינה.
## ביוגרפיה
רוברט פולטון נולד בווטרלו, איווה. כאיש המפלגה הדמוקרטית הוא כיהן כחבר בית הנבחרים של איווה בשנים 1958–1960, ובשנים 1962–1964 כחבר הסנאט המדינתי. לאחר מכן הוא היה שותפו למרוץ של מושל איווה הרולד יוז, ועם בחירתו של יוז לכהונה שנייה ב-1964, הוא נבחר כסגן מושל איווה. בתפקיד זה הוא כיהן בשנים 1965–1969. לאחר מכן הוא כיהן לתקופה קצרה ב-16 הימים הראשונים של 1969 כמושל איווה, לאחר בחירתו של יוז לסנאט של ארצות הברית והצורך שלו להתפטר ממשרת המושל עקב כך. פולטון היה מושל איווה הדמוקרטי האחרון שכיהן עד לבחירתו של טום וילסאק ב-1999.

ב-16 בינואר 1969 הושבע המושל הנבחר רוברט ריי. ריי ניצח בבחירות שהתקיימו בנובמבר 1968, אך על פי חוקת איווה, הוא לא יכול היה להיכנס לתפקידו כמושל אלא רק באותו יום. ב-1970 התמודד פולטון בבחירות למשרת המושל, אך הובס על ידי ריי. לאחר סיום כהונתו כמושל, שימש פולטון כחבר הוועדה הדמוקרטית הלאומית והיה נציג לוועידה הארצית של המפלגה ב-1972.

רוברט פולטון נפטר במיניאפוליס ב-21 בפברואר 2024, בגיל 94. הוא נטמן בבית הקברות גרדן אוף ממוריז שבווטרלו, איווה.

## קישורים חיצוניים

* 

## הערות שוליים

קטגוריה:אמריקאים ילידי איווה
קטגוריה:ווטרלו (איווה): אישים
קטגוריה:מושלי איווה
קטגוריה:מושלי מדינות ארצות הברית מהמפלגה הדמוקרטית
קטגוריה:סגני מושלי איווה
קטגוריה:חברי האספה הכללית של איווה
קטגוריה:בוגרי בית הספר למשפטים באוניברסיטת איווה
קטגוריה:בוגרי אוניברסיטת המדינה של איווה
קטגוריה:אמריקאים שנולדו ב-1929
קטגוריה:אמריקאים שנפטרו ב-2024
Tech12

**tech12** היה אתר חדשות ישראלי שסיקר את תחום ההיי-טק בישראל ובעולם והופעל על ידי קבוצת קשת. האתר החל לפעול בינואר 2022 והפסיק את פעילותו באוגוסט 2023. העורכת הראשית של האתר הייתה אילאיל בן צור.

## היסטוריה
בחודשי אוגוסט וספטמבר 2021, פורסם כי בקשת מפתחים אתר אינטרנט מקצועי המיועד עבור תעשיית ההייטק, אשר יישב וימותג בנפרד מ-mako, ויעסוק רק בחדשות מתחום זה. האתר היה אמור להתחרות במדורי הטכנולוגיה וההייטק של אתרי הכלכלה וכן אתרים מתמחים בתחום דוגמת גיקטיים.

ב-9 בינואר 2022, החל האתר לפעול.

באוגוסט 2023 התפרסם כי האתר ייסגר וימוזג לתוך N12.

על פי ההערכות השקיעה קשת במיזם מיליוני שקלים, בשאיפה להרוויח מתקציבי מיתוג המעסיק של חברות ההיי-טק, אולם לבסוף המיזם כשל מכמה סיבות בהן: המשבר הגלובלי, שפגע בהיי-טק העולמי והישראלי, מה שגרם לחברות הטכנולוגיה הישראליות לפטר עובדים ולקצץ את תקציבי הפרסום שלהן; הכישלון "לדבר עם הענף בשפה שלו" (בניגוד לאתר המתמחה-המצליח גיקטיים); כישלון ביצירת קהילת עוקבים בפלטפורמות של רשתות חברתיות דוגמת X, לינקדאין או פייסבוק.

## תכונות וייעוד
tech12 הוקם במטרה לסקר לעומק את צמיחתה של תעשיית ההייטק הישראלית, וכן את השפעתה על הכלכלה המקומית והגלובלית.

תחומי הסיקור של tech12 כוללים חברות הייטק ישראליות – סטארטאפים וארגונים ותיקים; שוק ההון; קרנות הון סיכון; חידושים טכנולוגיים; וכן שוק העבודה והתמורות החלות בו. התכנים העיתונאיים שעלו באתר התמקדו בפן הטכנולוגי של עולם ההייטק הישראלי ובנקודות ההשקה שלו בזירות הגלובליות.

מלבד כתבות, כלל tech12 פרשנויות, טורי דעה ופודקאסטים. מאפיין נוסף של האתר היה צ'אט הכתבים Tech Bites, שפועל בדומה לצ'אט כתבי החדשות וצ'אט הספורט המוטמעים באתר N12, גם הוא מבית קבוצת קשת.

בנוסף לאתר האינטרנט, האתר הפעיל חשבונות וערוצים בפלטפורמות של רשתות חברתיות - לינקדאין, טוויטר, פייסבוק, אינסטגרם וטלגרם וכן פרסם ניוזלטר.

## קישורים חיצוניים
* 

## הערות שוליים

קטגוריה:קשת (זכיינית שידור)
קטגוריה:אתרי אינטרנט ישראליים
קטגוריה:היי-טק
אגדת מארקה

**אגדת מארקה** (בספרדית: **Marca Leyenda**) הוא תואר המוענק על ידי עיתון הספורט הספרדי מארקה, לספורטאים הטובים בהיסטוריה. מאז הקמתו ב-1997, למעלה מ-80 ספורטאים זכו בו.

## רשימת הזוכים
להלן רשימת הזוכים בפרס:

## קישורים חיצוניים
* 

## הערות שוליים

קטגוריה:פרסי ספורט
קטגוריה:פרסים ספרדיים
מרקוס הולמגרן פדרסן

**מרקוס הולמגרן פדרסן** (בנורווגית: **Marcus Holmgren Pedersen**; נולד ב-16 ביולי 2000 בהמרפסט שבנורווגיה) הוא כדורגלן נורווגי המשחק בעמדת המגן הימני בקבוצת טורינו ובנבחרת נורווגיה.

## קריירת מועדונים
פדרסן הגיע אל מחלקת הנוער של טרומסה בשנת 2016. ב-18 באפריל 2018 הוא ערך את הופעת הבכורה שלו במועדון, במסגרת הגביע הנורווגי. ב-28 באוקטובר 2018 ערך את הופעת הבכורה שלו במסגרת ליגת העל הנורווגית, בהפסד 1-0 לאוד גרינלנד. הוא ערך שלוש הופעות ליגה במדי המועדון בעונת , ו-17 הופעות ליגה נוספות בעונת , שהסתיימה בירידתה של טרומסה לליגה הנורווגית השנייה.

ב-11 בפברואר 2020 חתם פדרסן על חוזה לשלוש עונות במולדה מליגת העל הנורווגית. ב-16 ביוני הוא ערך את הופעת הבכורה שלו במועדון, בניצחון 4-1 על אלסונד במסגרת המחזור הראשון בליגה לעונת . ב-24 ביוני הבקיע את שער הבכורה שלו במועדון, בניצחון 3-2 על סטארט במסגרת הליגה. בעונתו הראשונה במועדון, בה סיימה מולדה במקום השני בליגת העל הנורווגית, ערך פדרסן 21 הופעות ליגה, בהן הבקיע שני שערים. בעונה שלאחר מכן, לפני שעזב את הקבוצה, הוסיף שבע הופעות ליגה.

ב-22 ביוני 2021 חתם פדרסן על חוזה לחמש עונות בפיינורד מליגת העל ההולנדית. ב-22 ביולי הוא ערך את הופעת הבכורה שלו במועדון, בתיקו 0-0 נגד דריטה במסגרת מוקדמות עונת 2021/2022 בליגה האזורית. ב-15 באוגוסט הוא ערך את הופעת הבכורה שלו בליגה, בניצחון 4-0 על וילם II במסגרת המחזור הראשון.

בעונת 2022/2023 זכה עם פיינורד באליפות הולנד.

## קריירה בינלאומית
ב-1 בספטמבר 2021 ערך פדרסן את הופעת הבכורה שלו בנבחרת נורווגיה, בתיקו 1-1 נגד נבחרת הולנד במסגרת מוקדמות מונדיאל 2022.

## תארים
**פיינורד**

* אליפות הולנד: 2022/2023

## קישורים חיצוניים

## הערות שוליים

קטגוריה:כדורגלנים נורווגים
קטגוריה:מגני כדורגל נורווגים
קטגוריה:כדורגלני טרומסה
קטגוריה:כדורגלני מולדה
קטגוריה:כדורגלני פיינורד
קטגוריה:כדורגלני ססואולו
קטגוריה:כדורגלני טורונטו
קטגוריה:כדורגלני נבחרת נורווגיה
קטגוריה:נורווגים שנולדו ב-2000
הר ברוק (אנטארקטיקה)

**הר ברוק** (באנגלית: **Mount Brooke**) הוא הר מבודד בארץ אואטס שבאנטארקטיקה.

הר ברוק ממוקם 31 קילומטרים צפונית-מערבית מהר גראן.

ההר מתנשא מעל ראשיהם (מוצאם) של קרחון מקאיי ושל קרחון מוסון, והשטח שסביבם.

## היסטוריה
### מקור השם

הקרחון נקרא על שם לוטננט קומנדר פ. ר. ברוק (F.R. Brooke), מהצי המלכותי, שפיקד על משלחת הסקר הניו זילנדית הצפונית (New Zealand Northern Survey Party), אשר חקרה את אנטארקטיקה בשנת 1957, מטעם המשלחת הטראנס-אנטארקטית של חבר העמים הבריטי.

## קישורים חיצוניים
* הר ברוק באתר הסקר הגאולוגי של ארצות הברית

## הערות שוליים

קטגוריה:ערכים שבהם תבנית בריטניקה אינה מתאימה
ברוק
לוטשארל חירטרואידה

**לוּטְשַׁארֵל חִירְטְרוּאִידַה** (בהולנדית: **Lutsharel Geertruida**; נולד ב-18 ביולי 2000 ברוטרדם שבהולנד) הוא כדורגלן הולנדי המשחק בעמדת המגן הימני בקבוצת סנדרלנד, בהשאלה מר.ב. לייפציג מהבונדסליגה ובנבחרת הולנד.

## קריירת מועדונים
חירטרואידה הגיע אל מחלקת הנוער של פיינורד בשנת 2021 ממחלקת הנוער של ספרטה רוטרדם. ב-25 באוקטובר 2017 ערך את הופעת הבכורה שלו בקבוצה הבוגרת של המועדון, בניצחון 1–4 על סוויפט במסגרת הסיבוב השני של הגביע ההולנדי לעונת . ב-23 בדצמבר 2018 הוא ערך את הופעת הבכורה שלו בליגת העל ההולנדית, בתיקו 2-2 נגד דן האג.

ב-30 באוגוסט 2024 נמכר חירטרואידה מפיינורד לר.ב. לייפציג מהבונדסליגה תמורת 25 מיליון אירו, וחתם על חוזה לחמש שנים בלייפציג.

ב-1 בספטמבר 2025 הושאל לסנדרלנד.

## קריירה בינלאומית
חירטרואידה היה חלק מסגל נבחרת הולנד עד גיל 21 בטורניר אליפות אירופה בכדורגל עד גיל 21 בשנת 2021. הוא זומן לסגל המורחב של נבחרת קוראסאו לקראת טורניר גביע הזהב 2021, אך לא נכלל בסגל הסופי.

ב-24 במרץ 2023 ערך חירטרואידה את הופעת הבכורה שלו בנבחרת הולנד, בהפסד 4-0 לנבחרת צרפת במסגרת מוקדמות יורו 2024.

נכלל בסגל נבחרת הולנד לטורניר יורו 2024.

## תארים
**פיינורד**

* אליפות הולנד: 2022/2023

## קישורים חיצוניים

## הערות שוליים

קטגוריה:כדורגלנים הולנדים
קטגוריה:מגני כדורגל הולנדים
קטגוריה:רוטרדם: כדורגלנים
קטגוריה:כדורגלני פיינורד
קטגוריה:כדורגלני ר.ב. לייפציג
קטגוריה:כדורגלני נבחרת הולנד
קטגוריה:כדורגלני יורו 2024
קטגוריה:ספורטאים הולנדים בגרמניה
קטגוריה:כדורגלני סנדרלנד
קטגוריה:הולנדים שנולדו ב-2000
יוריט הנדריקס

**יוריט פטרוס קרולינה הנדריקס** (בהולנדית: **Jorrit Petrus Carolina Hendrix**; נולד ב-6 בפברואר 1995 בפאנינגן שבהולנד) הוא כדורגלן הולנדי המשחק בעמדת הקשר האחורי בפרויסן מינסטר מהבונדסליגה השנייה. להנדריקס הופעה אחת במדי נבחרת הולנד בכדורגל.

## קריירת מועדונים
הנדריקס החל את הקריירה המקצוענית שלו בפ.ס.וו. איינדהובן מליגת העל ההולנדית, שבה גדל במחלקת הנוער. הוא שיחק בקבוצה הבוגרת של המועדון במשך שבע עונות וחצי, שבהן ערך 238 הופעות ליגה והבקיע שמונה שערים.

ב-12 בינואר 2021 חתם הנדריקס בספרטק מוסקבה מליגת העל הרוסית. ב-20 בפברואר הוא ערך את הופעת הבכורה שלו במועדון, בהפסד 0–2 לדינמו מוסקבה במסגרת עונת 2020/2021 בגביע הרוסי. ב-28 בפברואר ערך את הופעת הבכורה שלו בליגה, בהפסד 0–2 לרובין קאזאן. בחצי העונה הראשונה שלו במועדון ערך הנדריקס עשר הופעות ליגה.

ב-26 בינואר 2022 הושאל הנדריקס לפיינורד מליגת העל ההולנדית עד לתום עונת 2021/2022. ב-6 בפברואר הוא ערך את הופעת הבכורה שלו במועדון, בניצחון 0–4 על ספרטה רוטרדם במסגרת הליגה. ב-13 בפברואר הבקיע את שער הבכורה שלו במועדון, בניצחון 0–2 על ואלבייק במסגרת הליגה. הנדריקס ופיינורד אף הגיעו באותה עונה לגמר הליגה האירופית 2022, בו הפסידו 1-0 לרומא. הנדריקס לא שותף בגמר זה.

בקיץ 2022 חתם הנדריקס על חוזה לעונה אחת בפורטונה דיסלדורף מהבונדסליגה השנייה. בעונה זו, 2022/23, ערך הנדריקס 20 הופעות ליגה וסיים עם דיסלדורף במקום הרביעי, אך לא הצליח להעפיל עמה לבונדסליגה. בקיץ 2023 חתם הנדריקס על חוזה לעונה אחת בוסטרן סידני וונדררס מליגת העל האוסטרלית בכדורגל. הנדריקס שיחק בקבוצה זו עונה אחת וסיים עמה בתחתית הליגה.

בקיץ 2024 חתם הנדריקס בפרויסן מינסטר, העולה החדשה לבונדסליגה השנייה.

## קריירה בינלאומית
ב-1 בספטמבר 2016 ערך הנדריקס את הופעתו היחידה במדי נבחרת הולנד, בהפסד 1–2 לנבחרת יוון במשחק ידידות.

## תארים
;פ.ס.וו. איינדהובן
* אליפות הולנד (3): 2014/2015, 2015/2016, 2017/2018
* מגן יוהאן קרויף (2): 2015, 2016

## קישורים חיצוניים

## הערות שוליים

קטגוריה:כדורגלני נבחרת הולנד
קטגוריה:כדורגלני ספרטק מוסקבה
קטגוריה:כדורגלני פ.ס.וו. איינדהובן
קטגוריה:כדורגלני פיינורד
קטגוריה:כדורגלנים הולנדים
קטגוריה:קשרי כדורגל הולנדים
קטגוריה:כדורגלני פורטונה דיסלדורף
קטגוריה:כדורגלני וסטרן סידני וונדררס
קטגוריה:כדורגלני פרויסן מינסטר
קטגוריה:הולנדים שנולדו ב-1995
לואיס סיניסטרה

**לואיס פרננדו סיניסטרה לוקומי** (בספרדית: **Luis Fernando Sinisterra Lucumí**; נולד ב-17 ביוני 1999 בסנטנדר דה קיליצ'או שבקולומביה) הוא כדורגלן קולומביאני המשחק בעמדת קשר הכנף בקבוצת קרוזיירו, בהשאלה מבורנמות' ובנבחרת קולומביה.

## קריירת מועדונים
סיניסטרה החל את הקריירה המקצוענית שלו באונסה קלדס מליגת העל הקולומביאנית.

ב-8 ביולי 2018 חתם על חוזה לשלוש עונות בפיינורד מליגת העל ההולנדית.

### לידס יונייטד
ב-7 ביולי 2022 הצטרף סיניסטרה ללידס יונייטד לאחר שחתם על חוזה לחמש שנים. שווי העסקה עמד על 21 מיליון ליש"ט. ב-13 באוגוסט 2022 ערך את הופעת הבכורה שלו בקבוצה, כשנכנס כמחליף לקראת סיום המשחק מול סאות'המפטון, שהסתיים בתוצאה 2–2. את שערו הראשון במדי לידס יונייטד הבקיע ב-24 באוגוסט, בניצחון 1–3 על ברנסלי במסגרת הסיבוב השלישי של גביע הפוטבול ליג. את שערו הראשון בפרמייר ליג הבקיע ב-30 באוגוסט, בתיקו 1-1 מול אברטון. ב-3 בספטמבר הבקיע בפעם השנייה ברציפות בליגה, ובפעם השלישית ברציפות בכל המסגרות, בהפסד לידס 2–5 לברנטפורד. ב-2 באוקטובר הורחק בכרטיס צהוב שני במשחק מול אסטון וילה, שהסתיים בתוצאה 0-0.

לאחר נשירתה של לידס לצ'מפיונשיפ בסיום עונת 2022/2023, פתח במשחק הראשון לעונת 2023/2024 מול קארדיף סיטי, שהסתיים בתוצאה 2-2. ב-26 באוגוסט הבקיע שער בכורה לעונה במשחק הליגה מול איפסוויץ' טאון, שהסתיים בניצחון בתוצאה 3–4.

#### השאלה לבורנמות'
ב-2 בספטמבר 2023 הושאל לבורנמות' לעונה אחת, תמורתו עבר בהשאלה ג'יידון אנתוני ללידס. ב-17 בספטמבר ערך את הופעתו הבכורה בתיקו 0-0 נגד צ'לסי. ב-9 בפברואר 2024 חתם באופן קבוע בקבוצה.

#### השאלה לקרוזיירו
ב-22 באוגוסט 2025 הושאל לקורזיירו מליגת העל הברזילאית.

## קריירה בינלאומית
ב-15 באוקטובר 2019 ערך סיניסטרה את הופעת הבכורה שלו בנבחרת קולומביה, בהפסד 0–3 לנבחרת אלג'יריה במשחק ידידות. ב-24 בספטמבר 2022 הבקיע את שער הבכורה שלו בניצחונה של קולומביה 1–4 על גואטמלה. ב-27 בספטמבר הבקיע צמד בניצחון 2–3 על מקסיקו.

## קישורים חיצוניים

## הערות שוליים

קטגוריה:כדורגלנים קולומביאנים
קטגוריה:קשרי כדורגל קולומביאנים
קטגוריה:כדורגלני אונסה קלדס
קטגוריה:כדורגלני פיינורד
קטגוריה:כדורגלני לידס יונייטד
קטגוריה:כדורגלני בורנמות'
קטגוריה:כדורגלני נבחרת קולומביה
קטגוריה:כדורגלני קופה אמריקה 2024
קטגוריה:ספורטאים זרים בהולנד
קטגוריה:ספורטאים זרים באנגליה
קטגוריה:כדורגלני קרוזיירו
קטגוריה:קולומביאנים שנולדו ב-1999
מחלף ראש העין דרום

**מחלף ראש העין דרום** הוא מחלף שהוקם בכניסה הדרומית לראש העין ומחבר בין כביש 444 ושדרות בן-גוריון. בנוסף לכך, בסמוך למחלף יוקם נתיב תחבורה ציבורית, קירות תמך לאורך הכביש 444 ותעלות ניקוז.

המחלף עצמו מסדיר את צומת הכניסה לראש העין ולמעשה מאחד בין שני צמתים נפרדים שהיו במקום לפני כן. עלות הקמתו מוערכת במעל 250 מיליון שקלים והוא יתפרש על פני כ־115 דונם.

## היסטוריה
העבודות להקמת המחלף החלו באוגוסט 2019.

באפריל 2020 הסתיימו העבודות להקמת הניצבים של גשר המחלף.

ב־14 בנובמבר 2022 נפתח הגשר לתנועה.

## קישורים חיצוניים
* 
* 

## הערות שוליים

קטגוריה:ראש העין: תחבורה
ראש העין דרום
ראש העין דרום
ראש העין דרום